Salvador Allende

Salvador Guillermo Allende Gossens  ([salβaˈðoɾ ɡiˈʎeɾmo aˈʎende ˈɣosens  terdekat sal.ba.dzor gil.yérmo a.lyen.de gho.séns]; 26 Jun 1908 – 11 September 1973) merupakan seorang doktor dan ahli politik dari Chile yang menjadi presiden negara tersebut pada 1970 setelah memenangi pilihan raya pada tahun tersebut.

Awal hidup dan pendidikan
Allende berketurunan kacukan orang Basque dari sebelah bapanya dan orang Wallonia dari sebelah ibunya. Ibunya seorang pembesar dari kota Concepción. Keluarga datuk moyang sebelah bapanya tiba di Chile sekitar abad ke-17 lalu berkembang menjadi antara keluarga bangsawan terkenal di sana pada abad ke-19 - datuknya Ramón Allende Padín dan ayahnya Salvador Allende Castro bekerja sebagai pegawai kerajaan di pelabuhan Valparaíso, mereka turut menganggotai persatuan Freemason.

Salvador memulakan persekolahannya di Liceo de Tacna selama lapan tahun sebelum berpindah seketika ke Iquique di mana beliau sambung bersekolah di Liceo de Hombres (atau nama penuhnya "Liceo Libertador General Bernardo O'Higgins Riquelme") pada tahun 1916. Pada 1918,beliau meneruskan pengajian seketika di Instituto Nacional selama duduk di Santiago. Beliau berpindah lagi ke Valdivia setahun kemudian setelah ayahnya dilantik sebagai seorang peguam di sana.

Beliau lulus pengajiannya dalam bidang perubatan dari Universiti Chile tahun 1933  - beliau amat dipengaruhi penemuan perubatan mengenai hubungan penyakit dan keadaan dalam masyarakat dikemukakan Max Westenhofer pada ketika ini.

Kerjaya politik awal

Pemerintahan
Banyak perubahan dan polisi yang ia lakukan dipengaruhi didasarkan fahaman sosialisme bawaan beliau; beliau mewujudkan suatu sistem penjagaan kesihatan yang boleh ditampung semua warga Chile, meningkatkan mutu pendidikan, dan memperkuatkan kawalan terhadap ekonomi negara. Dalam tahun pertama jawatannya, pemerintahan Allende telah memiliknegaralan sebahagian besar industri bank dan sumber alam sekitar negaranya. Dalam rangka revolusi agraria, pemerintahan di bawahnya mengambilailh 2.4 juta hektar tanah dan menurunkan angka pengangguran dari 8.4% menjadi 4.8%.

Proses nasionalisasi yang menimpa perusahaan milik Amerika Syarikat telah memperburuk hubungan antara AS dan Chile. Pada waktu yang sama, CIA menyusupi dan membantu organisasi dan media yang membangkang sehingga menyebabkan ketidakstabilan politik.

Dalam kepungan Pinochet

Sebelum pihak tentera tiba mengepung Istana La Moneda, Allende membuat sebuah ucapan radio kepada rakyat Chile di mana beliau menyatakan cintanya kepada negara tersebut serta mempunyai harapan yang tinggi kepada masa hadapan negara tersebut. Beliau turut menyatakan keengganan beliau mengambil jalan mudah serta dipergunakan sebagai suatu bahan propaganda oleh mereka yang dianggap menderhaka kepadanya, lalu beliau menyatakan kerelaannya bertarung sehingga ke akhirnya.

Tidak lama selepas siaran radio tersebut dilakukan, pihak tentera pengguling membuat pengumuman bahawa Allende membunuh diri. Beliau dipercayai membunuh diri menggunakan selaras senapang raifal automatik AK-47 yang dihadiahkan kepadanya oleh Fidel Castro, apabila mayatnya dijumpai di tempat kejadian.

Pengebumian

Rujukan

Sumber 
 Chile and the United States: Declassified Documents relating to the Military Coup, 1970–1976, (Arkib Keselamatan Negara Amerika Syarikat).
 Thomas Karamessines (1970). Operation Guide for the Conspiration in Chile, Washington: United States National Security Council.
 La Batalla de Chile – Cuba/Chile/França/Venezuela, 1975, 1977 e 1979. Director Patricio Guzmán. Durasi: 272 minit. 
 Márquez, Gabriel García. Chile, el golpe y los gringos. Crónica de una tragedia organizada, Manágua, Nicaragua: Radio La Primeirissima, 11 de setembro de 2006  
 Kornbluh, Peter. El Mercurio file, The., Columbia Journalism Review, Sep/Oct 2003
 CIA Activities in Chile  CIA response to the Hinchey amendment on www.cia.gov

Bacaan lanjut
 Comite central del Partido comunista de Cuba: Comisión de orientación revolucionaria. Rencontre symbolique entre deux processus historiques [i.e., de Cuba et de Chile]. La Habana, Cuba: Éditions polituques, 1972.

Pautan luar
 An Interview with Salvadore Allende: President of Chile, wawancara oleh Saul Landau, Dove Films, 1971, 32 min. (previously unreleased):
Video (bahasa Sepanyol bersarikata bahasa Inggeris) di El Clarin de Chile. (Juga di at Google Video)
11 September 1973, When US-Backed Pinochet Forces Took Power in Chile – Democracy Now!

 Kelahiran 1908
 Kematian 1973
Presiden Chile